cyanic-selkie/wikianc huggingface dataset:
அமெரிக்க ஆங்கிலம்
அமெரிக்க ஆங்கில எழுத்திலக்கணத்தின் மாற்றங்கள்
பிரித்தானிய ஆங்கிலத்தில் இல்லாத நிறையச் சொற்கள் அமெரிக்க ஆங்கிலத்தின் சொல்வளத்தை பெருக்கியுள்ளது. அமெரிக்க பூர்வீகக் குடிகளான செவ்விந்திய மொழிகளில் இருந்தும் பலச் சொற்களை அமெரிக்க ஆங்கிலம் உள்வாங்கிக்கொண்டுள்ளது.
உதாரணம் சில சொற்கள்:
மேலும் "Hollywood" அமெரிக்க திரைப்படத்துறை வளர்ச்சி, இசை, பாடல்கள், விஞ்ஞான வளர்ச்சியின் முதன்மை நிலை, நவீன கற்பித்தல் முறை, தொழில் வழங்கல், போன்றவைகள் மற்றும் அமெரிக்க இணையத் தொழில் நுட்பம் போன்றன பிரித்தானிய ஆங்கிலத்தை விடவும் அமெரிக்க ஆங்கிலத்தின் செல்வாக்கை உலகில் வலுப்படுத்தி வருகின்றது.
மேற்கோள்கள்
பகுப்பு:ஆங்கிலம் பகுப்பு:ஐக்கிய அமெரிக்கா
நெய்குப்பி அந்தியம்மன் கோயில்
நெய்குப்பி அந்தியம்மன் கோயில் தமிழ்நாட்டில் காஞ்சிபுரம் மாவட்டம், நெய்குப்பி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:காஞ்சிபுரம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
.ag
.ag என்பது அன்டிகுவா பர்புடாவுக்கான இணையத்தின் உயர் நிலை ஆள்களப் பெயர் ஆகும். இந்த ஆள்களப் பெயர் 1991இல் அறிமுகப்படுத்தப்பட்டது. இந்த ஆள்களப் பெயர் அன்டிகுவா பர்புடா வலையமைப்புத் தகவனிலையத்தால் வழங்கப்படுகின்றது.
.ag ஆள்களப் பெயரைக் கொண்டு பெறப்படும் இணையத்தள முகவரியானது 63 வரியுருகளுக்கு (ஆள்களப் பெயர் தவிர) மேற்படலாகாது.
மேற்கோள்கள்
பகுப்பு:இணைய ஆட்களங்கள் பகுப்பு:1991 அறிமுகங்கள்
Toppdomän
பெண்ணைவலம் ஊராட்சி
பெண்ணைவலம் ஊராட்சி (Pennaivalam Gram Panchayat), தமிழ்நாட்டின் விழுப்புரம் மாவட்டத்தில் உள்ள திருவெண்ணெய்நல்லூர் வட்டாரத்தில் அமைந்துள்ளது. இந்த ஊராட்சி, திருக்கோயிலூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2332 ஆகும். இவர்களில் பெண்கள் 1150 பேரும் ஆண்கள் 1182 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஜான் கபோட்
ஜான் கபோட் (John Cabot, Giovanni Caboto; c. 1450 – c. 1500) இத்தாலிய நாடுகாண் பயணியும் கடற்வழித் தேடலாளரும் ஆவார். 1497இல் இங்கிலாந்து மன்னர் என்றி VII ஆணைப்படி வட அமெரிக்கப் பகுதிகளை  கண்டறிந்தார். பதினோராம் நூற்றாண்டில் நார்சு வைக்கிங் வைன்லாந்தில் இறங்கியதற்குப் பிறகு வட அமெரிக்கப் பகுதிகளை ஆராயந்த முதல் ஐரோப்பியர் என்று கருதப்படுகிறார். கனடிய அரசு மற்றும் பிரித்தானிய அரசு இரண்டும் இவர் நியூபவுண்டு லாந்தில் இறங்கியதாக அலுவல்முறையாக அறிவித்துள்ளன.
வெளி இணைப்புகள்
பகுப்பு:நாடுகாண் பயணிகள் பகுப்பு:1450கள் பிறப்புகள் பகுப்பு:1500கள் இறப்புகள்
இந்திரஜித் குமாரசுவாமி
இந்திரஜித் குமாரசுவாமி (Indrajit Coomaraswamy, பிறப்பு: ஏப்ரல் 3, 1950) இலங்கைத் தமிழ் பொருளியலாளர் ஆவார். இவர் இலங்கை மத்திய வங்கியின் 14-வது ஆளுநராக 2016 முதல் 2019 வரை பணியாற்றினார். இவர் பொதுநலவாய தலைமைச் செயலக பொருளாதார விவகாரங்களுக்கான முன்னாள் பணிப்பாளராகப் பணியாற்றியவர்.
வாழ்க்கைக் குறிப்பு
இந்திரஜித் 1950 ஏப்ரல் 3 இல் கொழும்பு நகரில், ராஜேந்திரா குமாரசுவாமி, விஜயமணி ஆகியோருக்குப் பிறந்தார். ராதிகா குமாரசுவாமி இவருடன் உடன்பிறந்தவர். இவரது தந்தை வழி பேரனார் செல்லப்பா குமாரசுவாமி மேலவை உறுப்பினராக இருந்தவர். தாய்வழிப் பேரனார் எஸ். கே. விஜயரத்தினம் நீர்கொழும்பு நகரசபைத் தலைவராக இருந்தவர். விஜயரத்தினம் இந்து மத்திய கல்லூரியை நிறுவியவர்.
கொழும்பு றோயல் கல்லூரி, இங்கிலாந்து ஹரோ பள்ளி ஆகியவற்றில் கல்வி கற்று பின்னர் கேம்பிரிச்சுப் பல்கலைக்கழகத்தில் இளநிலைப் பட்டம் பெற்றார். பின்னர் இங்கிலாந்து சசெக்சு பல்கலைக்கழகத்தில் கலாநிதிப் பட்டம் பெற்றார். 1973 முதல்; 1989 வரை இலங்கை மத்திய வங்கியில் பணியாற்றினார். 1990 முதல் 2008 வரை பொதுநலவாய தலைமைச் செயலத்தில் பொருளாதாரப் பிரிவின் பணிப்பாளராகவும், பொதுச் செயலாளர் பிரிவில் துணைப் பணிப்பாளராகவும் பணியாற்றினார்.
குடும்பம்
குமாரசுவாமி தாரா டி பொன்சேகா என்பவரைத் திருமணம் புரிந்தார். இவர்களுக்கு இம்ரன், அர்ஜுன் என இரு பிள்ளைகள் உள்ளனர்.
மேற்கோள்கள்
பகுப்பு:வாழும் நபர்கள் பகுப்பு:1950 பிறப்புகள் பகுப்பு:கொழும்பு றோயல் கல்லூரி பழைய மாணவர்கள் பகுப்பு:இலங்கைப் பொருளியலாளர்கள் பகுப்பு:இலங்கைத் துடுப்பாட்டக்காரர்கள் பகுப்பு:தமிழ் பொருளியல் அறிஞர்கள் பகுப்பு:கொழும்பு மாவட்ட நபர்கள் பகுப்பு:இலங்கைத் தமிழ் விளையாட்டு வீரர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள் பகுப்பு:வங்கியாளர்கள்
வல்லமை தாராயோ (வலைத் தொடர்)
வல்லமை தாராயோ (Vallamai Tharayo) என்பது 26 அக்டோபர் 26 2020 முதல் 2 பெப்ரவரி 2021 ஆம் ஆண்டு வரை விகடன் தொலைக்காட்சி என்ற யூடியூப் இணைய அலைவரிசையில் ஒளிபரப்பான வலைத் தொடர் ஆகும். இத்தொடர் இந்தியாவிலேயே முதன் முறையாக யூடியூப் இணையம் வழியாக ஒளிபரப்பாகும் வலைத் தொடர் ஆகும். இந்த தொடரை விகடன் ஒளித்திரை மற்றும் மோஷன் கன்டென்ட் குரூப் போன்ற நிறுவனங்கள் இணைத்து தயாரிக்க கோலங்கள் தொடர் புகழ் திருச்செல்வம் என்பவர் கதை மற்றும் திரைக்கதை எழுத, சிதம்பரம் மணிவண்ணன் இயக்குகிறார்.
இத்தொடரில் ஷாலி நிவேகாஸ், கௌஷிக், விஜே பார்வதி, சரண்யா ரவிச்சந்திரன் உள்ளிடட பலர் நடிக்துள்ளனர். உத்ரா உன்னிகிருஷ்ணன் குரலில் பாலசாரங்கன்இசையில் முகப்பு பாடல் அமைந்துள்ளது.
நடிகர்களின் தேர்வு
இந்த தொடரில் மாதிரி நடிகை மற்றும் தொகுப்பாளினியான ஷாலி நிவேகாஸ் முதன்மை கதாபாத்திரத்தில் நடிக்கின்றார். இவர் 2018ஆம் ஆண்டு தென்னிந்திய அழகு போட்டியில் பங்கு பெற்றவர் மற்றும் சன் தொலைக்காட்சியில் ஒளிபரப்பான 'வணக்கம் தமிழா' என்ற கலந்துரையாடல் நிகழ்ச்சியையும் நடத்தியுள்ளார். இவருக்கு ஜோடியாக 'இந்தியாக்ளிட்ஸ்' என்ற இணையத்தள தொகுப்பாளரான கௌசிக் கதாநாயகனாக நடிக்கின்றார். விஜே பார்வதி மற்றும் திரைப்பட நடிகை சுபாஷிணி கண்ணன், சரண்யா ரவிச்சந்திரன் ஆகியோர் முதன்மை கதாபாத்திரத்தில் நடிக்கிறார்கள்.
தயாரிப்பு
இந்த தொடரை கோலங்கள், அழகி, திருமதி செல்வம், தென்றல், தெய்வமகள், நாயகி போன்ற பல வெற்றி தொடர்களை இயக்கிய விகடன் ஒளித்திரை என்ற நிறுவனம் தயாரிக்கிறது. இவ் நிறுவனம் தயாரிக்கும் முதல் இணையத் தொடர் இதுவாகும். இதனுடன் இணைத்து 'மோஷன் கன்டென்ட் குரூப்' என்ற நிறுவனமும் இத்தொடரை தயாரித்துள்ளது.
மொழி மாற்றம்
இந்த தொடர் தெலுங்கு மொழியில் 'ஓ சின்னதான' என்ற பெயரில் மொழி மாற்றம் செய்யப்பட்டு 1 பிப்ரவரி 2021 ஆம் ஆண்டு முதல் திங்கள் முதல் சனி வரை மாலை 6 மணிக்கு 'இ டிவி' தொலைக்காட்சியில் ஒளிபரப்பானது. மலையாள மொழியில் ஆதாமின்டே வாரியெல்லு என்ற பெயரில் மொழி ஆக்கம் செய்யப்பட்டு என்ற அலைவரிசையில் மார்ச் 14, 2021 ஆம் ஆண்டு முதல் பிற்பகல் 1:30 மணிக்கு ஒளிபரப்பானது.
வெளி இணைப்புகள்
பகுப்பு:விகடன் தொலைக்காட்சி நிகழ்ச்சிகள் பகுப்பு:தமிழகத்தின் வலைத் தொடர்கள் பகுப்பு:தமிழ் வலைத் தொடர்கள் பகுப்பு:தமிழ் குடும்பத் தொலைக்காட்சி தொடர்கள் பகுப்பு:2020களில் தமிழ்த் தொலைக்காட்சி நிகழ்ச்சிகள் பகுப்பு:2020 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள்
ராஜ்பூர் சோனார்பூர்
ராஜ்பூர் சோனார்பூர் (Rajpur Sonarpur), இந்தியாவின் மேற்கு வங்க மாநிலத்தின் தெற்கு 24 பர்கானா மாவட்டத்திலுள்ள நகராட்சியுடன் கூடிய நகரம் ஆகும். இந்நகரம் பெருநகர கொல்கத்தா பகுதியின் அங்கமாக உள்ளது. இது ராஜ்பூர் மற்றும் சோனார்பூர் எனும் இரட்டை நகரங்கள் ஆகும். ராஜ்பூர் சோனார்பூர் நகராட்சி இவ்விரு நகரங்களை இணைக்கிறது. இந்நகரம் கொல்கத்தாவிற்கு தெற்கே 18 கிலோ மீட்டர் தொலைவில் உள்ளது. இதனருகில் நரேந்திரபூர் நகரம் உள்ளது.
போக்குவரத்து
ராஜ்பூர் சோனர்பூர் சந்திப்பு தொடருந்து நிலையம் மாவட்டத் தலைமையிடமான ஆலிப்பூர் நகரத்தையும் மற்றும் மாநிலத் தலைநகரான கொல்கத்தாவையும் மின்சார புறநகர இரயில்வே இணைக்கிறது.
மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 35 வார்டுகளும், 1,06,604 வீடுகளும் கொண்ட ராஜ்பூர் சோனார்பூர் நகரத்தின் மக்கள் தொகை 4,24,368 ஆகும். அதில் ஆண்கள் 215405 மற்றும் பெண்கள் 208963 ஆக உள்ளனர். பாலின விகிதம் 1000 ஆண்களுக்கு 970 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 35274 ஆகவுள்ளனர். இதன் சராசரி எழுத்தறிவு 90.14% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 78, 655 மற்றும் 1143 ஆகவுள்ளனர்.
இதன் மக்கள் தொகையில் இந்துக்கள் 89.34%, இசுலாமியர் 	9.25%, சீக்கியர்கள் 0.10%, கிறித்தவர்கள் 0.40% மற்றும் பிறர் 0.91% ஆகவுள்ளனர்.
மேற்கோள்கள்
பகுப்பு:மேற்கு வங்காள மாநிலத்திலுள்ள ஊர்களும் நகரங்களும் பகுப்பு:தெற்கு 24 பர்கனா மாவட்டம்
ஹேயின் சோதனை
ஹேயின் கந்தகப் பொடி சோதனை (Hay's test)என்றும் அறியப்படும் ஹேயின் சோதனை, சிறுநீரில் பித்த உப்புகள் இருப்பதைக் கண்டறியப் பயன்படும் ஒரு வேதிப் பரிசோதனை ஆகும்.
செயல்முறை
கந்தகத்தூளானது மூன்று மில்லிலிட்டர் சிறுநீருடன் ஒரு சோதனைக் குழாயில் தெளிக்கப்படுகிறது. இச்சோதனையைில் சோதனை நேர்மறையாக இருந்தால், கந்தக தூள் சோதனைக் குழாயின் அடிப்பகுதியில் மூழ்கிவிடும். பித்த உப்புகள் சிறுநீரின் மேற்பரப்பு இழுவிசையைக் குறைப்பதால் கந்தகத் தூள் மூழ்கும்.
மேற்கோள்கள்
பகுப்பு:வேதியியல் பரிசோதனைகள்
கூட்டாண்மை
கூட்டாண்மை என்பது, தனியார் வணிகத்திலுள்ள குறைகளை நீக்க ஏற்பட்டது. இதனையே நாம், கூட்டு வணிக அமைப்பு என்கிறோம். தனியாள் வணிகத்தில் முதலீடும், மேலாண்மைத் திறனும் ஒரு வரம்புக்குட்பட்டது. தனி ஒரு நபரால் வியாபார நடவடிக்கைகள் அனைத்தையும், நேரடியாக கண்காணிக்க இயலாது. மேலும் வியாபார இடர்கள் அனைத்தையும், தனி நபரே ஏற்க வேண்டி உள்ளது. இச்சூழலில் மற்றவர்கள் துணையின் தேவை உணரப்படுகிறது. எனவே, அதிக நபர்கள் வியாபாரத்தில் இணைத்துக் கொள்ளப்பட வேண்டும் என்ற நிலை உருவாகிறது. இவ்வாறு அதிக நபர்களை இணைத்துக் கொண்டு நடத்தப்பட்ட வியாபாரம், கூட்டாண்மை என்றும், கூட்டாண்மைத் தொழில் என்றும் அழைக்கப்படுகிறது.
கூட்டாண்மையின் வரைவிலக்கணம்
1932 ஆம் ஆண்டு, இந்திய கூட்டாண்மை சட்டத்தின் 4-வது பிரிவின்படி, கூட்டு வணிகம் என்பது எல்லோரும் சேர்ந்தோ, அல்லது எல்லோருக்குமாக ஒருவரோ, நடத்தும் தொழிலின் இலாபத்தைப் பகிர்ந்துகொள்ள ஒப்புக்கொண்டவர்களிடையே நிலவும் உறவு என்று கூறுகிறது.
கூட்டாண்மை பதிவு
இந்தியாவில் கூட்டாண்மை நிறுவன பதிவு கட்டாயமில்லை. இது கூட்டாளிகளின் விருப்பத்திற்குட்பட்டது. கூட்டாளிகள் விருப்பப்பட்டால், நிறுவன பதிவாளரிடம், அவர்கள் நிறுவனத்தை பதிவுசெய்து கொள்ளலாம் என இந்திய கூட்டாண்மைச் சட்டம் 1932 வகைசெய்கிறது.
கூட்டாண்மை ஒப்பாவணம்
இரண்டு அல்லது அதற்கு மேற்பட்ட நபர்களுக்கிடையே எழும் உடன்பாட்டின் காரணமாக உருவாக்கப்படுவதுதான் கூட்டாண்மை ஆகும். இந்தியாவில் இந்த உடன்பாடு பேச்சளவிலோ அல்லது எழுத்து வடிவத்திலோ இருக்கலாம். கூட்டாண்மை உடன்பாடு எழுத்து வடிவத்தில் இருந்தால், பிற்காலத்தில் தவறான கருத்துக்களினால் ஏற்படும் தகராறுகளைத் தவிர்க்கலாம். கூட்டாண்மை பற்றிய விவரங்கள் மற்றும் நிபந்தனைகள் கூட்டாண்மை ஒப்பாவணத்தில் அடங்கியிருக்க வேண்டும்.
கூட்டாண்மை ஒப்பாவணத்தின் உள்ளடக்கம்
கீழ்கண்ட செய்திகள் ஒரு கூட்டாண்மை ஒப்பாவணத்தில் (agreement) வழக்கமாக காணப்படும். கூட்டாண்மை ஒப்பாவணத்தில் கண்டுள்ள செய்திகளை அனைத்துக் கூட்டாளிகளின் இசைவுடன் தான் மாற்ற முடியும்.
கூட்டாண்மை நிறுவனக் கலைப்பு
கூட்டாண்மை நிறுவனக்கலைப்பு என்பது, கூட்டாளிகளுக்கிடையே நிலவும் உறவை முடிவுக்கு கொண்டு வருதலைக் குறிக்கும். இதனை இரு வகைகளாக பிரிக்கலாம்.
மேற்கோள்கள்
பகுப்பு:வணிகம்
பாசீர் மாஸ்
பாசீர் மாஸ் (மலாய் மொழி: Pasir Mas அல்லது Pasey Mah; ஆங்கிலம்: Pasir Mas; ஜாவி: ڤاسير مس) என்பது மலேசியா, கிளாந்தான் மாநிலத்தில்; பாசிர் மாஸ் மாவட்டத்தில் உள்ள ஒரு நகரம். மாநிலத் தலைநகர் கோத்தா பாருவில் இருந்து 14 கி.மீ.; கோலாலம்பூர் மாநகரில் இருந்து 434 கி.மீ. தொலைவில் அமைந்துள்ளது.
பாசீர் மாஸ் கிளாந்தான் மாநிலத்தில் இரண்டாவது பெரிய நகரமாகும். 2020-ஆம் ஆண்டு புள்ளிவிவரங்களின் படி இதன் மக்கள் தொகை 230,424.
1918-ஆம் ஆண்டில், பாசிர் மாஸ் நகரமும் அதைச் சுற்றியுள்ள பகுதிகளும் கோத்தா பாரு மாவட்டத்தில் இருந்து பிரிக்கப் பட்டன. பின்னர் அந்தப் பகுதிகளுக்கு என பாசீர் மாஸ் மாவட்டம் உருவாக்கப்பட்டது.
பொது
இந்த நகரம் தாய்லாந்து நாட்டு எல்லைக்கு மிக அருகில் உள்ளது. அத்துடன் பாசீர் மாஸ் மாவட்டத்தின் நிர்வாக மையமாகவும் விளங்குகிறது. சி இந்த நகரத்தில் ஓர் இரயில் நிலையம் உள்ளது. அதன் பெயர் பாசீர் மாஸ் இரயில் நிலையம். இந்த நிலையம் கிம்மாஸ், குவா மூசாங், தும்பாட் ஆகிய நகரங்களை இணைக்கிறது.
மேற்கோள்கள்
பகுப்பு:கிளாந்தான் பகுப்பு:கிளாந்தான் நகரங்கள் பகுப்பு:மலேசிய நகரங்கள்‎
எசு. நர்மதா
'''எசு. நர்மதா' (S. Narmada'') இந்தியாவின் கர்நாடக மாநிலத்தைச் சேர்ந்த பரதநாட்டிய நிபுணர் மற்றும் ஆசிரியர் ஆவார். குரு நர்மதா என்று பிரபலமாக அறியப்படுகிறார். சங்கீத நாடக அகாடமி விருது, கர்நாடக சங்கீத நிருத்ய அகாடமி விருது, ராச்யோத்சவ பிரசாசுட்டி விருது மற்றும் சாந்தலா நாட்டிய சிறீ விருது உள்ளிட்ட பல விருதுகளை இவர்  பெற்றுள்ளார்.
வாழ்க்கைக் குறிப்பு
எசு. நர்மதா 1942 ஆம் ஆண்டு செப்டம்பர் மாதம் 22 அன்று கர்நாடக மாநிலம் பெங்களூரில் பிறந்தார். வி.எசு.கௌசிக்கிடம் நடனத்தில் அடிப்படைப் பயிற்சி பெற்றார். கே.பி. கிட்டப்பா பிள்ளையின் முக்கிய சீடரான இவர், தஞ்சாவூர் பரதநாட்டியத்தை இருபதாண்டுகளுக்கும் மேலாக அவரது பயிற்சியின் கீழ் பயிற்சி செய்தார்.
பரதநாட்டியத்தின் சிறந்த ஆசிரியையான நர்மதா, தனது தாயாரின் நினைவாக 1978-ஆம் ஆண்டு பெங்களூரில் சகுந்தலா நடனப் பள்ளியைத் தொடங்கி, தேசிய அளவில் அங்கீகரிக்கப்பட்ட பல நடனக் கலைஞர்களுக்குப் பயிற்சி அளித்துள்ளார். இலட்சுமி கோபாலசாமி, மஞ்சு பார்கவி, சத்தியநாராயண் ராசு, நிருபமா ராசேந்திரா, மாலதி ஐயங்கார், பிரவீன் மற்றும் அனுராதா விக்ராந்த் ஆகியோர் இவரது சீடர்களில் அடங்குவர்.
போல்டேர்கிஸ்ட்
போல்டேர்கிஸ்ட் (Poltergeist) இது 2015ஆம் ஆண்டில் திரைக்கு வரவிருக்கும் அமெரிக்க நாட்டு திரைப்படம் ஆகும். இந்தத் திரைப்படத்தை கில் கேனான் என்பவர் இயக்க, ரோய் லீ, சாம் ரைமி மற்றும் ரோபர்ட் தபெர்ட் தயாரித்துள்ளார்கள். இது 1982ஆம் ஆண்டு வெளியான போல்டேர்கிஸ்ட் என்ற திரைப்படத்தின் மறுதயாரிப்பாகும்.
இந்தத் திரைப்படத்தில் சாம் ராக்வெல், ஜாரெட் ஹாரிஸ், ரோஸ்மேரி டேவிட், சாக்சன் ஷர்பினோ, கைல் கட்லேத்ட், கென்னெடி கிலிமென்ட்ஸ், நிக்கோலஸ் ப்ரான், ஜேன் ஆடம்ஸ் உள்ளிட்ட பலர் நடித்துள்ளார்கள். இந்தத் திரைப்படம் 20ஆம் சென்சுரி பாக்ஸ் என்ற நிறுவனத்தின் மூலம் மே 22ஆம் திகதி வெளியாகவுள்ளது.
வெளி இணைப்புகள்
பகுப்பு:2015 ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:20 ஆம் நூற்றாண்டு பாக்ஸ் திரைப்படங்கள் பகுப்பு:ஆங்கிலத் திரைப்படங்கள் பகுப்பு:அமெரிக்க முப்பரிமாணத் திரைப்படங்கள்
துள்ளி ஓடும் புள்ளிமான்
துள்ளி ஓடும் புள்ளிமான் 1971 ஆம் ஆண்டு வெளிவந்த தமிழ்த் திரைப்படமாகும். ஏ. பி. ராஜ் இயக்கத்தில் வெளிவந்த இத்திரைப்படத்தில் ரவிச்சந்திரன், லட்சுமி மற்றும் பலர் நடித்திருந்தனர்.
பாடல்கள்
இத்திரைப்படத்திற்கு கே. வி. மகாதேவன் இசையமைத்திருந்தார். பாடல் வரிகளை கண்ணதாசன் எழுதியிருந்தார்.
மேற்கோள்கள்
பகுப்பு:1971 தமிழ்த் திரைப்படங்கள்‎ பகுப்பு:கே. வி. மகாதேவன் இசையமைத்த தமிழ்த் திரைப்படங்கள் பகுப்பு:ரவிச்சந்திரன் நடித்த திரைப்படங்கள் பகுப்பு:லட்சுமி நடித்த திரைப்படங்கள் பகுப்பு:தேங்காய் சீனிவாசன் நடித்த திரைப்படங்கள்
வந்தவாசி
திருவண்ணாமலை மாவட்டத்தில் மூன்றாவது பெரிய நகரமாகும். இங்குத் தரமான கோரைப்பாய்கள் உற்பத்தி செய்யப்பட்டு வருகிறது. இந்நகரம் வேலூர் - ஆரணி - திண்டிவனம் - புதுச்சேரி சாலை, ஆற்காடு - திண்டிவனம் மாநில நெடுஞ்சாலை மற்றும் போளூர் - செய்யூர் சாலை ஆகிய மாநில நெடுஞ்சாலைகளை இணைக்கும் இடத்தில் இந்நகரம் அமைந்துள்ளது.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 74 மீட்டர் (242 அடி) உயரத்தில் இருக்கின்றது.
அமைவிடம்
வந்தவாசி நகரத்திலிருந்து
மக்கள் வகைப்பாடு
2011-ஆம் ஆண்டு மக்கள் தொகை கணக்கெடுப்பின்படி 24 நகராட்சி மன்ற உறுப்பினர்களையும், 7,326  குடும்பங்களையும் கொண்ட இந்நகரத்தின் மக்கள்தொகை 31,320 ஆகும். இந்நகரத்தின் எழுத்தறிவு 86.5% மற்றும் பாலின விகிதம் 1000 ஆண்களுக்கு, 1,012 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 3337ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு,  பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 4,242 மற்றும் 410 ஆகவுள்ளனர். மக்கள்தொகையில் இந்துக்கள் 60.86%, இசுலாமியர்கள் 34.73%, கிறித்தவர்கள் 3.03%, தமிழ்ச் சமணர்கள 1.28% மற்றும் பிறர் 0.10% ஆகவுள்ளனர்.
வரலாறு
பதினெட்டாம் நூற்றாண்டில் பிரான்ஸ் நாட்டிற்கும் பிரிட்டன் நாட்டிற்கும் இடையே ஆசியாவை கைப்பற்றும் முயற்சியில் போர் நடந்தது. அப்போது மூன்றாவது கர்நாடக போர் என்ற பெயரில் ஏழு ஆண்டுகள் தொடர்ந்து போர் நடந்து வந்தது. இந்த போர் 1756 முதல் 1763 வரை நடைபெற்றது. இதில் 1760 ஆம் ஆண்டு வந்தவாசி கோட்டையை கைப்பற்ற இரு நாடுகளும் மோதிக்கொண்டன. 1761-ல் இந்த போரில் பிரிட்டன் நாட்டைச் சேர்ந்த அயர் கூட் தலைமையிலான படை பிரான்சு நாட்டை சேர்ந்த ஜெனரல் லாலி தலைமையிலான படையை தோற்கடித்தது. இந்த வெற்றி பிரிட்டன் நாட்டின் மாபெரும் வெற்றிக்கு வழி வகுத்தது. பிரிட்டன் அரசாங்கம் இந்தியாவில் காலூன்ற காரணமானது.thumb|வந்தவாசிக் கோட்டை வெளிப்புறத் தோற்றம்
வந்தவாசி கோட்டை
வந்தவாசி கோட்டையிலிருந்து செஞ்சிக் கோட்டை வரை சுரங்கப் பாதை இருந்ததாக வரலாறு கூறுகிறது. இந்த சுரங்கப் பாதைகள் காலப் போக்கில் சரியான பராமரிப்பு இல்லாத காரணத்தால் அழிந்து விட்டதாக கூற படுகிறது. தற்போது கோட்டையில் மிஞ்சி இருப்பது சில பகுதிகள் மட்டுமே. மக்கள் ஆக்கிரமிப்பால் பெரும்பாலான கோட்டை அழிந்துவிட்டது. ஆனால் இப்போதும் கோட்டைக்குள் நுழைந்தால் பழங்காலத்து கத்தி, போர் உடைகள், குதிரை கடிவாளம், பீரங்கி குண்டுகள் போன்ற ஏராளமான பொருட்கள் கிடைப்பதாக கூறப் படுகின்றது.. மேலும் இந்த கோட்டையின் சுரங்கத்தினுள் புதையல்கள் இருக்க கூடும் எனவும் மக்கள் நம்புகின்றனர் thumb|வந்தவாசிக் கோட்டை உட்புறத் தோற்றம்
வந்தவாசி கோரைப்பாய் நகரம்
வந்தவாசியில் பல ஆண்டுகளாக கோரைப்பாய் உற்பத்தி நடைபெற்று வருகிறது. தொடக்கத்தில் ஆற்றோரங்களில் விளைந்த மானாவாரி கோரைகளை அறுத்து, கைகளால் பாய் நெய்து வந்தனர். இந்த பாய்களை தெருத்தெருவாக தலையில் சுமந்து சென்று விற்பனை செய்தனர். பின்னர் 1979-ம் ஆண்டு கோரைப்பாய் தயாரிக்க இயந்திரம் வந்தவாசியில் முதன்முதலாக அறிமுகப்படுத்தப்பட்டது. இதையடுத்து கோரைப்பாய் உற்பத்தி படிப்படியாக இயந்திரமயமாகியது. தற்போது வந்தவாசி மற்றும் அதைச் சுற்றியுள்ள பகுதிகளில் சுமார் 60-க்கும் மேற்பட்ட இயந்திரங்கள் மூலம் கோரைப்பாய் தயாரிக்கப்படுகிறது. தொடக்கத்தில் ஜப்பானிலிருந்து கோரைப்பாய் தயாரிக்கும் இயந்திரம் வரவழைக்கப்பட்டது. ஆனால் தற்போது சென்னையில் வியாசர்பாடி உள்ளிட்ட பகுதிகளில் இந்த இயந்திரங்கள் தயாரிக்கப்படுகிறது. இந்த கோரைப்பாய் தயாரிப்புக்கென வந்தவாசியை சுற்றியுள்ள தென்னாங்கூர், வடநாங்கூர், மாலையிட்டான்குப்பம் உள்ளிட்ட பல்வேறு கிராமங்களில் கோரை பயிரிடப்படுகிறது.
தென்னாங்கூர் பாண்டுரங்கர் கோவில்
தென்னாங்கூரில் உள்ள பாண்டுரங்கர் கோவிலும் பார்க்கத்தகுந்தது. தென்னாங்கூர் கோவில் மற்ற கோவில்களை போல இல்லாமல் பூரி ஜகன்னாதர் கோவிலை போன்ற கோபுர வடிவம் கொண்ட கோவில் ஆகும். மேலும் சிறந்த தொழில்நுட்ப வேலைப்பாடுகளுடன் அமைக்கப்பட்ட பைபர் கிளாஸ் பைண்டிங் முறையில் உட்கட்டமைப்பில் உள்ள படங்கள் வடிவமைக்கப்பட்டுள்ளன. பிரமாண்டமான வெள்ளிக் கதவுகள் மூலவரின் சன்னதியில் அமைக்கப்பட்டுள்ளன. இங்கிருக்கும் பெருமாள் கடவுளுக்கு திருப்பதி தேவஸ்தான முறையில் அலங்காரங்களும், ஆராதனைகளும் செய்யப்படுகின்றன.
பெருமாள் கோவில்
பழங்காலத்தில் இந்துக்கள் சைவம் மற்றும் வைணவம் என்று இரு வேறு மதத்தவர் போல பிரிந்து காணப்பட்டனர். இவர்களுக்குள் போட்டிகளும் கருத்து வேறுபாடுகளும் நிலவி வந்தன. இவைகளைப் போக்க ஒரு மாமுனிவரின் ஆணைப்படி "ஹரியும் சிவனும் ஒன்று" என்பதை சுட்டிக்காட்ட நாடெங்கிலும் ஒரே சுற்றுச்சுவரின் உள்ளேயே சிவன் மற்றும் பெருமாள் சன்னதிகள் நிறுவப்பட்டன. அவ்வாறு கட்டப்பட்ட கோவில்களுள் வந்தவாசி பெருமாள் கோவிலும் ஒன்று ஆகும். இந்த கோவிலின் புதுப்பித்தல் மற்றும் கும்பாபிஷேகம் முடிந்து விட்ட போதிலும், தலை வாசல் கோபுரம் எழுப்பும் பணிகள் தொடர்ந்து நடைபெற்று மிக அழகாகப் பார்க்க கம்பீரமாய் காட்சி தருகிறது.மற்றுமொரு சிறப்பாக பெருமாள் படுத்த கோலத்தில் சிறிய சிலையாக பக்தர்களுக்கு காட்சி தருகிறார்.
நிர்வாகம் மற்றும் அரசியல்
இந்நகரம் இரண்டாம் நிலை நகராட்சியாக தரம் உயர்த்தப்பட்டு இன்று வரை செயல்பட்டு வருகிறது. வந்தவாசி நகரம்,தமிழ்நாட்டில், திருவண்ணாமலை மாவட்டத்தில் உள்ள ஒரு இரண்டாம் நிலை நகராட்சியாகும். இந்த நகராட்சியில் மொத்தம் 22 வார்டுகள் உள்ளன. இந்த நகரை வந்தவாசி நகராட்சி நிர்வாகம் மூலம் தூய்மைப்படுத்துகிறது.
சாலை வசதிகள்
வந்தவாசி நகரத்தை பொறுத்த வரை ஆரணி, வேலூர் மற்றும் திண்டிவனம் மற்றும் புதுச்சேரி ஆகிய நகரங்களை இணைக்கும் மாநில நெடுஞ்சாலை 43 மற்றும் ஆற்காடு, செய்யார் மற்றும் காஞ்சிபுரம், உத்திரமேரூர், மேல்மருவத்தூர், சேத்துப்பட்டு , போளூர் ஆகிய நகரங்களை இணைக்கும் மாநில நெடுஞ்சாலை 5 மற்றும் மாநில நெடுஞ்சாலை 115 மற்றும் மாநில நெடுஞ்சாலை 116 மற்றும் மாநில நெடுஞ்சாலை 118 ஆகிய சாலைகள் பெரிய நகரங்களை இணைக்கும் வகையில் அமைக்கப்பட்டுள்ளது.
பேருந்து சேவைகள்
இதனையும் காண்க: வந்தவாசி பேருந்து நிலையம்
வந்தவாசி நகரத்தில் போக்குவரத்து நிர்வாக வசதிக்காக பழைய பேருந்து நிலையம் மற்றும் புதிய பேருந்து நிலையம் என இரண்டு பேருந்து நிலையம் அமைக்கப்பட்டுள்ளது. இப்பேருந்து நிலையங்களிலிருந்து நகரப் பேருந்துகள் மற்றும் வெளியூர் செல்லும் பேருந்துகள் இயக்கப்படுகின்றன. இந்த உள்ளூர் பேருந்து சேவைகளை தமிழ்நாடு மாநில போக்குவரத்துக் கழகத்தின் விழுப்புரம் பிரிவு வழங்குகிறது. அதுமட்டுமின்றி, 30 கிமீ தொலைவுள்ள புறநகர் பகுதிகளை இணைக்கும் வகையில் நகரப்பேருந்து சேவைகளும் பெரணமல்லூர், சேத்துப்பட்டு, மேல்மருவத்தூர், தேசூர் மற்றும் செய்யார் ஆகிய நகரங்களுடன் இணைக்கப்பட்டுள்ளது. இங்கிருந்து மாவட்ட தலைநகரம் திருவண்ணாமலை செல்லவேண்டும் என்றால் சேத்துப்பட்டு, அவலூர்பேட்டை வழியாக தான் செல்லமுடியும்.
ஆரணி, வேலூர், குடியாத்தம், பெங்களூரு, கிருஷ்ணகிரி, ஓசூர், ஆம்பூர் ஆகிய பகுதிகளுக்கு பேருந்துகள் இயக்கப்படுகின்றன
செய்யாறு, ஆற்காடு, திருப்பதி, சித்தூர், ஆம்பூர், வேலூர், கிருஷ்ணகிரி, ஓசூர் ஆகிய பகுதிகளுக்கு பேருந்துகள் இயக்கப்படுகின்றன
சென்னை, செங்கல்பட்டு, தாம்பரம், ஆகிய பகுதிகளுக்கு அதிகப்படியான பேருந்து சேவைகள் இயக்கப்படுகிறது
மேல்மருவத்தூர், மரக்காணம், சென்னை, செய்யூர் ஆகிய பகுதிகளுக்கு பேருந்துகள் இயக்கப்படுகின்றன
திண்டிவனம், புதுச்சேரி, கடலூர், மயிலாடுதுறை, சிதம்பரம், கும்பகோணம், தஞ்சாவூர், மதுரை, பழனி, திருத்துறைப்பூண்டி, திருவாரூர், திருநெல்வேலி, நாகர்கோவில், நாகப்பட்டினம், விழுப்புரம், திண்டுக்கல், திருச்சி ஆகிய பகுதிகளுக்கு பேருந்து சேவைகள் இயக்கப்படுகிறது
சேத்துப்பட்டு, போளூர், திருவண்ணாமலை, சேலம், பெங்களூரு, செங்கம், கிருஷ்ணகிரி, ஓசூர், தர்மபுரி ஆகிய பகுதிகளுக்கு பேருந்துகள் இயக்கப்படுகின்றன
தேசூர், செஞ்சி செல்லும் பேருந்துகள் இயக்கப்படுகின்றன
ரயில் போக்குவரத்து
வந்தவாசி நகரில் தற்போது இரயில் நிலையம் மற்றும் இரயில்கள் சேவைகள் ஏதுமில்லை. இருந்தாலும் 2008 ஆம் ஆண்டு நடைபெற்ற பட்ஜெட் கூட்டத் தொடரில் மத்திய அரசால் அறிவிக்கப்பட்ட திண்டிவனம் - ஆரணி - நகரி இரயில் பாதை திட்டம் இந்த நகரின் வழியாக செல்லும் வகையில் அமைக்கப்படும் என திட்டம் தீட்டப்பட்டு அதற்கான வேலைகளும் நடைபெற்று வருகின்றன.
இருந்தாலும், அருகிலுள்ள மேல்மருவத்தூர் மற்றும் திண்டிவனம் ரயில் நிலையங்கள் மூலம் வந்தவாசி மக்கள் பயன்படுத்தி வருகின்றனர். இங்கிருந்து சென்னை, திருப்பதி, புதுச்சேரி மற்றும் தென்மாவட்டங்களுக்கு செல்லும் அனைத்து ரயில்களும் இங்கு நின்று செல்கின்றன.
வெளி இணைப்புகள்
பகுப்பு:திருவண்ணாமலை மாவட்டம்
கூத்துர் கம்பப்பெருமாள் கோயில்
கூத்தூர் கம்பப்பெருமாள் கோயில் தமிழ்நாட்டில் பெரம்பலூர் மாவட்டம், கூத்தூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கம்பபெருமாள் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:பெரம்பலூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சார்ல்ஸ் ஃபிட்ட்டியன்- கிரீன்
வெளி இணைப்பு
சார்ல்ஸ் ஃபிட்ட்டியன்- கிரீன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 7 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1898 பிறப்புகள் பகுப்பு:1976 இறப்புகள் பகுப்பு:வார்விக்சையர் துடுப்பாட்டக்காரர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள்
க. கவிதா
கல்வகுண்ட்ல கவிதா (K. Kavitha) தெலுங்கானாவைச் சேர்ந்த அரசியல்வாதி ஆவார். இவர் தெலுங்கானா ராஷ்டிர சமிதி கட்சியைச் சேர்ந்தவர். இவர் 1978-ஆம் ஆண்டில் மார்ச்சு பதின்மூன்றாம் நாளில் பிறந்தார். இவர் ஐதரபாத்தின் பஞ்சாரா மலைக்குன்றில் வாழ்கிறார். இவர் 2014-ஆம் ஆண்டில் நடைபெற்ற பாராளுமன்றத் தேர்தலில், நிசாமாபாத் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
மேற்கோள்கள்
பகுப்பு:1978 பிறப்புகள் பகுப்பு:வாழும் நபர்கள் பகுப்பு:தெலங்காணா அரசியல்வாதிகள் பகுப்பு:16வது மக்களவை உறுப்பினர்கள் பகுப்பு:21-ஆம் நூற்றாண்டு இந்திய அரசியல்வாதிகள்
மாரரஞ்சனி
மாரரஞ்சனி கருநாடக இசையின் மேளகர்த்தா இராகங்களில் 25வது இராகம் ஆகும். அசம்பூர்ண பத்ததியில் 25வது இராகத்திற்கு ஷராவதி என்ற பெயர் கொடுக்கப்பட்டுள்ளது.
இலக்கணம்
thumb|right|250px|மாரரஞ்சனி சுரங்கள் C யிலிருந்து தொடக்கம்
பாவைப் பாட்டு
பாவைப் பாட்டு என்னும் பழமையான நூல் ஒன்று இருந்ததை யாப்பருங்கலம், யாப்பருங்கலக் காரிகை ஆகியவற்றின் உரைகளால் அறிய முடிகிறது.
பாட்டு - மேற்கோள்
அடிக்குறிப்பு
பகுப்பு:9 ஆம் நூற்றாண்டுத் தமிழ் நூல்கள்
துல்சி அணை
துல்சி அணை (Tulshi Dam), நிலச்சூழலில் அமைக்கப்பட்ட மற்றும் நீர் பிடிப்பு அணையாகும். இது இந்தியாவின் மகாராட்டிரம் மாநிலத்தில் உள்ள மும்பையில் முலந்த் அருகே துல்சி ஆற்றில் கட்டப்பட்டுள்ளது.
குறிப்புகள்
இந்த அணையின் உயரம் சுமார் 26 மீட்டராகும். இதன் நீளம் 186 மீட்டராகும். அணையின் மொத்த நீர் சேமிப்புத் திறன் 10429.00 km3 ஆகும்.
மேற்கோள்கள்
பகுப்பு:Coordinates on Wikidata பகுப்பு:இந்திய அணைகள் பகுப்பு:மகாராட்டிர அணைகள்
நடுகோம்பை ஊராட்சி
நடுகோம்பை ஊராட்சி (Naducombai Gram Panchayat), தமிழ்நாட்டின் நாமக்கல் மாவட்டத்தில் உள்ள சேந்தமங்கலம் வட்டாரத்தில் அமைந்துள்ளது. இந்த ஊராட்சி, சேந்தமங்கலம் சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2200 ஆகும். இவர்களில் பெண்கள் 1107 பேரும் ஆண்கள் 1093 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சேந்தியம்பலம்
சேந்தியம்பலம், இந்தியாவின் தமிழ்நாடு மாநிலத்தில் தூத்துக்குடி மாநகராட்சிக்கு உட்பட்ட சேர்வைகாரன்மடம் ஊராட்சிக்குட்பட்ட சிற்றூர். தூத்துக்குடியிலிருந்து ௨௦ கி.மீ ​​தொலைவில் உள்ளது.
ஊரின் வடப்புறம் பரந்து விரிந்து கிடக்கும் ​தேரி ப்பகுதி. அத்​தேரி எங்கும் மரங்கள் அடர்ந்து காணப்படுகின்றன. இவ்வூரில் ​அதிமான நெசவாளர்கள் வசிக்கிறார்கள். இக்கிராமத்தின் ​தெருக்கள் அனைத்தும் சமமாக, கிரமமாக, சீராக அ​​மைக்கப்பட்டிருக்கக் காணலாம். இத்​தெருக்கள் பாவாத்து சந்தி எனவும் அ​​ழைக்கப்படுகின்றன.
ஹெல்லரின் சோதனை
ஹெல்லரின் சோதனை (Heller's test) என்பது ஒரு வேதிப்பரிசோதனை ஆகும். இது வலிமையான அமிலங்கள் வீழ்படிவாக்கப்பட்ட புரதங்களில் சிதைவை ஏற்படுத்துகிறது என்பதைக் காட்டுகிறது. செறிவூட்டப்பட்ட நைட்ரிக் அமிலம் இரண்டு அடுக்குகளை உருவாக்க சோதனைக் குழாயின் பக்கத்திலிருந்து ஒரு புரதக் கரைசலில் சேர்க்கப்படுகிறது. சோதனை நேர்மறையாக இருந்தால் இரண்டு அடுக்குகளுக்கு இடையில் ஒரு வெள்ளை வளையம் தோன்றும். சிறுநீரில் புரதம் இருக்கிறதா என்று சோதிக்க ஹெல்லரின் சோதனை பொதுவாகப் பயன்படுத்தப்படுகிறது. இந்த சோதனையை ஆஸ்திரிய வேதியியலாளர் ஜோஹான் ஃப்ளோரியன் ஹெல்லர் (1813-1871) கண்டுபிடித்தார்.
மேற்கோள்கள்
பகுப்பு:வேதியியல் பரிசோதனைகள்
ஆஃபினியம் அசிட்டைலசிட்டோனேட்டு
ஆஃபினியம் அசிட்டைலசிட்டோனேட்டு (Hafnium acetylacetonate) என்பது Hf(C5H7O2)4 என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். Hf(acac)4 என்று சுருக்கக் குறியீடாகவும் இச்சேர்மம் குறிப்பிடப்படுகிறது. ஆஃபினியத்தின் அசிட்டைலசிட்டோனேட்டு அணைவுச் சேர்மமான இச்சேர்மம் D2 சீரொழுங்கில் வெண்மை நிறத்தில் திண்மமாகக் காணப்படுகிறது.ஆஃபினியம் டெட்ரா குளோரைடு, அசிட்டைலசிட்டோனேட்டு மற்றும் ஒரு காரம் ஆகியனவற்றை வினைப்படுத்தி ஆஃபினியம் அசிட்டைலசிட்டோனேடு தயாரிக்கலாம். கட்டமைப்பு மற்றும் பண்புகளில்  Zr(acac)4 சேர்மமும் Hf(acac)4 சேர்மமும் ஒரேமாதியாக உள்ளன .
பயன்கள்
பாலி(பியூட்டைலீன் டெரிப்தாலேட்டு) தயாரிப்பில் தைட்டானியம் டெட்ராபியூட்டாக்சைடு உடன் சேர்க்கப்படும் ஆஃபினியம் அசிட்டைலசிட்டோனேட்டு ஒரு வினையூக்கியாகச் செயல்படுகிறது .
மேற்கோள்கள்
பகுப்பு:ஆஃபினியம் சேர்மங்கள்
மார்க் வா
மார்க் வா (ஆங்கிலம்: Mark Waugh, பிறப்பு ஜூன் 2, 1965), முன்னாள் ஆஸ்திரேலிய துடுப்பாட்ட வீரர், முன்னாள் ஆஸ்திரேலிய துடுப்பாட்ட அணியின் தலைவர் ஸ்டீவ் வாவுடன் (Steve Waugh) இரட்டையராகப் பிறந்தவர், வலது கை ஆட்டக்காரரான இவர் தேர்வுத் துடுப்பாட்டப் போட்டிகளில் 4-ம் எண் வரிசையிலும் ஒருநாள் போட்டிகளில் தொடக்க ஆட்டக்காரராகவும் களம் இறங்கியவர், பிரமாதமான ஸ்லிப் பீல்டரான இவர் ராகுல் டிராவிட்டுக்கு அடுத்த படியாக அதிகமாக 181 பிடிகளை எடுத்தவர்.
வா தனது இரட்டை சகோதரர் ஸ்டீவை விட சில நிமிடங்கள் முன்னர் பிறந்ததால் வாவுக்கு பெரும்பாலும் ஜூனியர் என்று புனைப் பெயர் கொண்டு அழைக்கப்பட்டார். மார்க்கின் மற்றொரு சகோதரரான டீன் வாவும் ஒரு துடுப்பாட்ட வீரர் ஆவார். இவர் நியூ சவுத் வேல்ஸிற்காக ஆஸ்திரேலியாவில் முதல் தரத் துடுப்பாட்டப் போட்டி மற்றும் பட்டியல் அ துடுப்பாட்டப் போட்டிகளில் விளையாடியுள்ளார். இவரது மருமகனும் ஸ்டீவின் மகனுமான ஆஸ்டின் ஆஸ்திரேலிய 19 வயதுக்குட்பட்ட அணியில் தேர்வு செய்யப்பட்டனர். இவர் தேசிய தேர்வாளராக இருந்தார், ஆகஸ்ட் 2018 வரை அந்த பதவியை வகித்தார். 15 மே 2018 அன்று, பாக்ஸ் ஸ்போர்ட்சில் பணிபுரிவதற்காக அந்தப் பணியில் இருந்து விலகினார்.
ஆரம்பகால வாழ்க்கை
மார்க் வா, நியூ சவுத் வேல்ஸிலுள்ள கேம்ப்சியின் காண்டெர்ப்யூரி மருத்துவமனையில் 1965 ஆம் ஆண்டு ஜூன் இரண்டாம் தேதி அன்று பிறந்தார். இவர் ரோட்கெர் மற்றும் பெவர்லி வா இரட்டையருக்குப் பிறந்த இரட்டை ஆண் குழந்தைகளில் ஒருவராவார். இவரது தந்தை வங்கி அதிகாரி, தாயார் நியூ சவுத் வேல்ஸ் கல்வித் துறையில் ஆசிரியராக இருந்தார். அவரது குடும்பம் மேற்கு சிட்னியின் புறநகரான பனானியாவில் குடியமர்ந்தது. இரட்டையர்களுக்கு மேலும் இரு சகோதரர்கள் டீன் மற்றும் டானி பிறந்தனர். துவக்கக் காலத்திலிருந்தே பெற்றோர்கள் குழந்தைகளை விளையாட்டிற்கு அறிமுகப்படுத்தினர். ஆறு வயதை அடைந்தபோது இரட்டையர்கள் ஒழுங்குமுறைப்படுத்தப்பட்ட காற்பந்தாட்டம் (சாக்கர்), டென்னிஸ் மற்றும் துடுப்பாட்ட ஆகியவற்றை விளையாடினர். அவர்களின் முதல் துடுப்பாட்ட போட்டியில், சகோதரர்கள் இருவரும் ஓட்டங்கள் இன்றி ஆட்டமிழந்தனர்.
இவர்கள் குடும்பத்தில் பலர் ஏற்கனவே விளையாட்டு வீரர்களாய் இருந்தனர். இவர்களது தந்தை வழிப் பாட்டனாரான எட்வர்ட் ஓட்டப்பந்தய நாய் பயிற்சியாளராக இருந்தவர். வடக்கு கடற்கரை நகரான பங்காலோவில் வளர்ந்த எட்வர்ட், ரக்பி லீக் போட்டிக்கு நியூ சவுத் வேல்ஸ் கண்ட்ரி அணிக்காகக் தேர்வு செய்யப்பட்டார். ஆனால் நியூ சவுத் வேல்ஸ் ரக்பி லீக்கின் ஈஸ்டர்ன் சபர்ப்ஸ் அணியில் இணையும் சமயத்தில் குடும்ப காரணங்களுக்காக அவரது தொழில் வாழ்க்கையை விட்டுக் கொடுக்க வேண்டியிருந்தது. எட்வர்ட்சின் ஒரே மகன் ரோட்கெர், உறுதியளிக்கும் டென்னிஸ் ஆட்டக்காரர். அவர் ஆஸ்திரேலியாவின், இளநிலை- தரவரிசையில் எட்டாவதாகவும்  14 வயதிற்கு கீழான நிலையில் மாகாண சாம்பியனாகவும் இருந்தார். தாய்வழியைச் சேர்ந்த பெவ், டென்னிஸ் விளையாட்டில் 14 வயதிற்கு கீழான தென் ஆஸ்திரேலியன் ஒற்றையர் ஆட்டத்தில் சாம்பியன் பட்டம் வென்றவர். பெவ்வின் மூத்த சகோதரர் டியோன் பர்னே ஒரு துவக்க ஆட்டக்காரராக சிட்னி கிரேட் கிரிக்கெட்டில் பாங்ஸ்டவுன்னிற்காக விளையாடியவர். இப்பொழுதும் அக்குழுமத்தின் வரலாற்றில் முன்னணி ஓட்ட எண்ணிக்கையாளராக அவர் நிலைபெற்றிருக்கிறார்.
எட்டு வயதில் பாங்க்ஸ்டவுன் மாவட்டத்தின் பத்து வயதிற்கு கீழான அணிக்கு தேர்வு செய்யப்பட்டதுதான் இரட்டையர்களின் முதல் நுழைவு ஆகும். 1976 ஆம் ஆண்டில், இவர்கள் நியூ சவுத் வேல்ஸ்சின் துவக்கப்பள்ளி காற்பந்தாட்ட (சாக்கர்) அணிக்கு தேர்ந்தெடுக்கப்பட்ட போது அந்த அணியின் வரலாற்றிலேயே, அணியில் பங்குபெற்ற மிகவும் இளம் வயதினராக இருந்தனர். தாங்கள் படித்துக் கொண்டிருந்த பனானியா துவக்கப் பள்ளிக்காக விளையாடி, தங்கள் பள்ளிக்கு உம்ப்ரோ பன்னாட்டுக் கேடயத்தை பெற்றுத் தந்தனர். அந்த மாநிலம் தழுவிய நாக்-அவுட் கால்பந்து (சாக்கர்) போட்டியின் இறுதியாட்டத்தில் அணியின் அனைத்து மூன்று கோல்களையும் இட்டனர். அவர்கள் பள்ளி தொடர்ச்சியாக மூன்றுமுறை மாநில துடுப்பாட்ட சாம்பியன் பட்டம் பெற்றதற்கும்  பள்ளி இறுதி ஆண்டில் பள்ளியின் டென்னிஸ் அணி மாநில அளவில் இரண்டாவதாக வெற்றி பெற்றதற்கும்  முக்கிய காரணமாக இருந்தனர். பள்ளி இறுதி ஆண்டில் மார்க் வா, டென்னிஸ் மற்றும் துடுப்பாட்ட அணித் தலைவனாக இருந்து இரண்டிலும் தேசிய அளவில் சாம்பியன் பட்டங்களைப் பள்ளிக்குப் பெற்றுத் தந்தார்.
புலிக்கரை
புலிக்கரை (Pulikkarai) என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு  உட்பட்ட  ஒரு வருவாய் கிராமம் ஆகும். இந்த கிராமத்தின் குறியீட்டு எண் 643276. இந்த ஊரானது புலிக்கரை ஊராட்சிக்கு உட்பட்டது.
மார்க் வா
உள்ளூர் போட்டிகள்
ஹோபார்ட்டின் டி.சி.ஏ மைதானத்தில் வா மற்றும் மார்க் டெய்லருடன் இணைந்து டாஸ்மேனியாவுக்கு எதிராக துடுப்பாட்டப் போட்டியில் துவக்க வீரராக அறிமுகமானனர். தனது முதல் போட்டியில் வா 13 ஓட்டங்கள் எடுத்து ஆட்டமிழந்தார், நியூ சவுத் வேல்சு முதல் ஆட்டப் பகுதியில் 60 ஓட்டங்களுக்கு 3 இழப்புகள் எனும் நிலையில் இருந்தது. இரண்டாவது ஆட்டப் பகுதியில் இவர் 28 ஓட்டங்கள் எடுத்தார், ஆனால் மூன்றாவது காலையில் டெய்லரின் 21 வது பிறந்தநாளில் புதிய தொடக்க வீரர்கள் அதிக நேரம் தூங்கியதால் இவர்கள் பயிற்சியாளர் பாப் சிம்ப்சனால் களத் தடுப்பாட்ட பயிற்சியினால் தண்டிக்கப்பட்டனர். இந்த இனை நூற்றுக்கணக்கான கேட்சுகளை எடுக்கும்படி கட்டாயப்படுத்தப்பட்டனர்.
புலிக்கரை
அமைவிடம்
இந்த ஊரானது மாவட்ட தலைநகரான தருமபுரியிலிருந்து 12 கிலோமீட்டர் தொலைவிலும், பாலக்கோட்டில் இருந்து 12 கிலோமீட்டர் தொலைவிலும் உள்ளது.
மார்க் வா
உள்ளூர் போட்டிகள்
தனது துடுப்பாட்ட வாழ்க்கையின் துவக்க காலத்தில் இவரது சகோதரர் ஸ்டீவின் உதவியுடன் அணியில் இடம்பெற்றார். இதன் விளைவாக, மார்க் சில சமயங்களில் ஆப்கன் என்று அழைக்கப்பட்டார், இது 1979 ஆம் ஆண்டு சோவியத் ஆப்கானிஸ்தான் படையெடுப்பைக் குறிக்கிறது, இது சில சமயங்களில்"மறக்கப்பட்ட போர்" என்று அழைக்கப்படுகிறது.
புலிக்கரை
மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 1,376, மொத்த மக்கள் தொகைகள் 5,590 ஆகும். இதில் 2883 ஆண்களும், 2707 பெண்களும் அடங்குவர்.
மார்க் வா
உள்ளூர் போட்டிகள்
வா 1988-89 ஆண்டின் தொடக்கத்தில் ஆஸ்திரேலிய அணியில் நுழைய முயற்சி செய்தார். குயின்ஸ்லாந்து துடுப்பாட்ட அணிக்கு எதிராக முதல் ஆட்டப் பகுதியில் ஓட்டங்கள் எதுவும் எடுக்காமலும் இரன்டாவது ஆட்டப் பகுதியில் 18 ஓட்டங்களில் இவர் ஆட்டமிழந்தார். பந்துவீச்சில் இவர் இழப்புகளைக் கைப்பற்றவில்லை. பின்னர் மேற்கிந்தியத் தீவுகளுக்கு எதிரான தொடரின் முதல் போட்ட்டியின் முதல் ஆட்டப் பகுதியில் 9 ஓட்டங்களில் ஆட்டமிழந்தார். ஆனால் இரண்டாவது ஆட்டப் பகுதியில் தனது முதல் சர்வதேச நூறு ஓட்டங்களை எடுத்தார்.அந்தப் போட்டியில் 163 பந்துகளில் 103 ஓட்டங்களை எடுத்தார். விவ் ரிச்சர்ட்ஸிடமிருந்து பாராட்டுகளைப் பெற்றார். டாஸ்மேனியாவுக்கு எதிரான அடுத்த போட்டியில், இரண்டாவது ஆட்டப் பகுதியில் இறுதிவரை ஆட்டமிழக்காமல் 100 ஓட்டங்களை எடுத்தார்.பின்னர் இவர் மேற்கு ஆஸ்திரேலியாவுக்கு எதிராக 69 மற்றும் 39 ஓட்டங்கள் எடுத்தார்.
1975 துடுப்பாட்ட உலகக்கிண்ணம்
1975 துடுப்பாட்ட உலகக் கிண்ணம் (1975 Cricket World Cup, கிரிக்கெட் உலகக்கோப்பை 1975) என்பது ஒருநாள் பன்னாட்டுத் துடுப்பாட்டப் போட்டிகளின் உலகக் கிண்ணத்துக்கான முதலாவது போட்டியாகும். இக்கிண்ணம் புருடன்சியல் கிண்ணம் என அழைக்கப்படுகின்றது. ஒருநாள் பன்னாட்டுத் துடுப்பாட்டப் போட்டிகள் அறிமுகமாகி நான்கு ஆண்டுகளின் பின் முதலாவது உலகக் கிண்ண போட்டி நடைபெற்றது. இப்போட்டிகள் 1975 சூன் 7 முதல் சூன் 21 வரை இங்கிலாந்தில் இடம்பெற்றது. இதில் மொத்தம் 8 நாடுகள் பங்கேற்றன. இதில் தேர்வு அணிகளான இங்கிலாந்து, ஆத்திரேலியா, மேற்கிந்தியத் தீவுகள், இந்தியா, பாக்கித்தான், நியூசிலாந்து ஆகிய அணிகளுடன் இலங்கை, கிழக்கு ஆபிரிக்க அணியும் கலந்துகொண்டன. இனவொதுக்கல் கொள்கை காரணமாக தென்னாப்பிரிக்க அணிக்கு போட்டியில் பங்கேற்க தடை விதிக்கப்பட்டிருந்தது. இப்போட்டிகளில் ஓர் அணிக்கு 60 ஓவர்கள் விளையாடக் கொடுக்கப்பட்டது. லோட்ஸ் அரங்கில் நடந்த இறுதிப் போட்டியில் மேற்கிந்தியத் தீவுகள் அணி ஆத்திரேலிய அணியை 17 ஓட்டங்களால் வெற்றியீட்டி முதலாவது உலகக் கிண்ணத்தைக் கைப்பற்றியது.
மார்க் வா
உள்ளூர் போட்டிகள்
டிசம்பர் மாதம் அடிலெய்ட் ஓவலில் பாகிஸ்தானுக்கு எதிராக வா ஒருநாள் போட்டியில் அறிமுகமானார், ஆனால் ஆஸ்திரேலியா ஒன்பது இழப்புகள் வித்தியாசத்தில் வெற்றியைப் பெற்ற அந்தப் போட்டியில் இவருக்கு பந்துவீசவும் மட்டையாடவும் வாய்ப்பு வழங்கப்படவில்லை. இரண்டு நாட்களுக்குப் பிறகு சிட்னியில் மேற்கிந்தியத் தீவுகளுக்கு எதிராக, கோர்டன் கிரீனிட்ச்|அடித்த பந்தினைப் பிடித்தபோது வா தனது முதல் ஒருநாள் பிடிபடுதலை எடுத்தார்.
1975 துடுப்பாட்ட உலகக்கிண்ணம்
பங்கேற்ற நாடுகள்
இங்கிலாந்து, அவுஸ்திரேலியா, நியூசிலாந்து, இந்தியா, பாக்கிஸ்தான், மேற்கிந்தியா ஆகிய டெஸ்ட் அந்தஸ்து பெற்ற நாடுகளும் இலங்கை, கிழக்கு ஆபிரிக்கா ஆகிய டெஸ்ட் அந்தஸ்துப் பெறாத நாடுகளும் பங்கேற்றன.
மார்க் வா
மேற்கோள்கள்
பகுப்பு:ஆஸ்திரேலியத் துடுப்பாட்டக்காரர்கள் பகுப்பு:எஸ்செக்ஸ் துடுப்பாட்டக்காரர்கள் பகுப்பு:1965 பிறப்புகள் பகுப்பு:வாழும் நபர்கள் பகுப்பு:விசுடென் துடுப்பாட்டக்காரர்கள்
1975 துடுப்பாட்ட உலகக்கிண்ணம்
இறுதிப்போட்டி
முதலாவது துடுப்பாட்ட உலகக்கிண்ணப் போட்டியின் இறுதிப்போட்டிக்கு அவுத்திரேலியா, மேற்கிந்திய அணிகள் ஆகியன தெரிவாகின. 1975 சூன் 21ம் திகதி இங்கிலாந்தின் லோட்ஸ் மைதானத்தில் 60 ஓவர்கள் மட்டுப்படுத்தப்பட்ட போட்டி நடைபெற்றது.
இப்போட்டியில் முதலில் துடுப்பெடுத்தாடிய மேற்கிந்திய அணி 8 விக்கட் இழப்புக்கு 291 ஓட்டங்கைளப் பெற்றுக்கொண்டது. மேற்கிந்திய அணியினர் 50 ஓட்டங்களைப் பெற்றபோது 3 விக்கட்டுக்களை இழந்திருந்தது. 4வது விக்கட்டுக்காக கிளைவ்லொயிட், களிச்சாரன் ஆகியோர் இணைந்து பெற்ற 149 ஓட்டங்கள் போட்டிக்கு புனர்வாழ்வினை வழங்கியது. இப்போட்டியில் கிளைவ் லொயிட் 102 ஓட்டங்களைப் பெற்றுக் கொண்டார். இவற்றுள் 2 ஆறுகளும், 12 எல்லைகளும் அடங்கும். பந்துவீச்சில் அவுத்திரேலியப் பந்து வீச்சாளர் கெரி இல்மா 48 ஓட்டங்களுக்கு 5 விக்கெட்டுக்களைக் கைப்பற்றினார். பதிலுக்குத் துடுப்பாடிய அவுத்திரேலியா அணியினரினால் 58.4 ஓவர்களில் சகல விக்கெட்டுகளையும் இழந்து 247 ஓட்டங்களையே பெறமுடிந்தது. குறுகிய ஓட்டங்களைப் பெற்று 292 ஓட்ட இலக்கையடைய முனைந்த அவுத்திரேலியா அணியினர் 5 விக்கட்டுக்கள் ரன்-அவுட் முறையில் வீழ்த்தப்பட்டனர். பந்துவீச்சில் மேற்கிந்திய அணியின் கீத் போயிசு 50 ஓட்டங்களுக்கு 4 விக்கெட்டுக்களை வீழ்த்தினார்.
17 ஓட்டங்களினால் மேற்கிந்திய அணியினர் வெற்றிபெற்று முதலாவது உலகக்கோப்பையை வென்றனர். இப்போட்டியில் மேற்கிந்திய அணித்தலைவர் கிளைவ் லொயிட் சிறப்பாட்டக்காரராகத் தெரிவானார்.
இலங்கை அணியின் நிலை
இப்போட்டித் தொடரில் இலங்கைத் துடுப்பாட்ட அணியினராலும், கிழக்கு ஆபிரிக்கா அணியினாலும் எந்தவொரு போட்டியிலும் வெற்றிகொள்ள முடியவில்லை. இலங்கை, அவுத்திரேலியா அணிகளுக்கிடையில் நடைபெற்ற போட்டியின்போது அவுத்திரேலியப் பந்து வீச்சாளர்களான ஜெப் தோம்சன், லிலி ஆகியோரின் பந்துவீச்சில் இலங்கை அணியினைச் சேர்ந்த துலிப் மென்டிஸ், சுனில் வெத்தமுனி இருவரும் காயமுற்று மருத்துவமனையில் அனுமதிக்கப்பட்டனர்.
வெளி இணைப்புகள்
பகுப்பு:துடுப்பாட்ட உலகக்கிண்ணம் பகுப்பு:1975 நிகழ்வுகள் பகுப்பு:ஐக்கிய இராச்சியத்தில் விளையாட்டு பகுப்பு:இங்கிலாந்தில் துடுப்பாட்டம்
கென்னெத் ஃபிட்லிங்
கென்னெத் ஃபிட்லிங் (Kenneth Fiddling, பிறப்பு: அக்டோபர் 13 1917, இறப்பு: சூன் 19 1992), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 160 முதல்தர துடுப்பாட்டப் போட்டிகளில் கலந்து கொண்டுள்ளார். 1938-1953 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
சார்ல்ஸ் ஃபிட்ட்டியன்- கிரீன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 7 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1917 பிறப்புகள் பகுப்பு:1992 இறப்புகள் பகுப்பு:யார்க்சையர் துடுப்பாட்டக்காரர்கள் பகுப்பு:நார்தாம்ப்டன்சையர் துடுப்பாட்டக்காரர்கள் பகுப்பு:ஆங்கிலேயக் குச்சக் காப்பாளர்கள்
கேரள மாநிலத்திலுள்ள ஊர்கள், மற்றும் நகரங்களின் பட்டியல்
இந்திய நாட்டின் கேரள மாநிலத்திலுள்ள ஊர்களும் நகரங்களும் (List of cities and towns in the state of Kerala) மக்கள் தொகையுடன் இப்பட்டியலில் கொடுக்கப்பட்டுள்ளது
மேற்கோள்கள்
பகுப்பு:கேரளம் தொடர்புடைய பட்டியல்கள்
ஜானகிபுரம் பிடாரி வளச்சியம்மன் கோயில்
ஜானகிபுரம் பிடாரி வளச்சியம்மன் கோயில் தமிழ்நாட்டில் காஞ்சிபுரம் மாவட்டம், ஜானகிபுரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.
காட்பாடி வட்டம்
காட்பாடி வட்டம், தமிழ்நாட்டின் வேலூர் மாவட்டத்தில் உள்ள 6 வட்டங்களில் ஒன்றாகும். இந்த வட்டத்தின் தலைமையகமாக காட்பாடி நகரம் உள்ளது. இந்த வட்டத்தின் கீழ்	காட்பாடி, கே. வி. குப்பம், வடுகன் தாங்கல், திருவலம், மேல்பட்டி என 5 உள்வட்டங்களும் காட்பாடி வட்டத்தில் மிக பெரிய ஊர் பொன்னை ஆகும், 86 வருவாய் கிராமங்கள் உள்ளன.
இவ்வட்டத்தில் காட்பாடி ஊராட்சி ஒன்றியம் மற்றும் கே. வி. குப்பம் ஊராட்சி ஒன்றியம் உள்ளது.
மேற்கோள்கள்
பகுப்பு:வேலூர் மாவட்ட வட்டங்கள்
மூலக்கூறு புற்றுநோயியல்
மூலக்கூறு புற்றுநோயியல் என்பது மருத்துவ வேதியியல் மற்றும் புற்றுநோயியல் இடையே உள்ள ஒரு இடைநிலை மருத்துவ தனிக்கூறாகும், இஃது மூலக்கூறு அளவிலான புற்றுநோய் மற்றும் கட்டிகளின் வேதியியல் ஆய்வைக் குறிக்கிறது.
முதன்மைக் கிளைகள்
இவ்வியல் வழிக்கொண்டு புற்றுநோயை வளரத் தூண்டும் மரபணுகளைக் கண்டறிந்துள்ளனர். இவ்வாராய்ச்சி, மரபியல், கணித உயிரியல், கட்டி படந்தீட்டுதல், பல்வகை செயல் மாதிரிகள் போன்ற பல்வேறு தொழிற்நுட்பங்கள் கொண்டு உயிரியில் மற்றும் மருத்துவ புறதோற்றவகையங்களை ஆய்வு மேட்கொள்ளப்படுகிறது.
தடுப்பாற்றடக்கு
நோயெதிர்ப்பு மரபணு சிகிச்சை கொண்டு நோயெதிர்ப்பு அணுக்கள் மற்றும் அதன் மரபணுகளை கையாண்டு புற்றுநோயை எதிர்கும் விளைவுகளை உண்டாக்க முடிகிறது. பகுப்பு:புற்றுநோயியல்
அக்னோசியா
அக்னோசியா அல்லது நுண்ணுணர்விழப்பு (Agnosia) என்பது உணரும் தகவல்களை செயல்படுத்த இயலா நிலையைக் குறிக்கும் ஒரு குறைபாடாகும். அக்னோசியா என்ற பெயராலும் இக்குறைபாடு அறியப்படுகிறது. பெரும்பாலும் இக்குறைபாட்டினால் பொருள்கள், நபர்கள், ஒலிகள், வடிவங்கள் அல்லது வாசனையை அடையாளம் காணும் திறனை இழக்க நேரிடுகிறது. குறிப்பிட்ட உணர்வுப் புலன் குறைபாடும் இல்லாமல் அல்லது குறிப்பிடத்தக்க நினைவு இழப்பும் இல்லாமல் இத்தகைய நுண்ணுணர்விழப்பு நிலை ஏற்படுகிறது. மூளையில் காயம் அல்லது நரம்பியல் கோளாறு காரணமாக இக்குறைபாடு தோன்றுகிறது. குறிப்பாகத் தலையின் பின்புறத்திலுள்ள மூளைமடலின் கீழ்ப்பகுதியில் உண்டாகும் சேதத்தினால் இக்குறைபாடு தோன்றுகிறது.
நுண்ணுணர்விழப்பு பொதுவாக பார்த்தல் அல்லது கேட்டல் போன்ற ஓர் ஒற்றை நடைமுறையை மட்டுமே பாதிக்கிறது. புலனறி உணர்வுத் தகவல்களை முன் பின்னாக கையாளுவதில் சிக்கல் ஏற்படுத்துவதாக சமீபத்திய ஆய்வுகள் தெரிவிக்கின்றன.
இக்குறையின் வகைகளாவன:
எப்டனால்
எப்டனால் (Heptanal) என்பது C7H14O  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பழ நறுமணத்துடன் நிறமற்ற நீர்மமாகக் காணப்படும் இச்சேர்மம் ஓர் ஆல்கைல் ஆல்டிகைடு ஆகும். எப்டனால்டிகைடு என்ற பெயராலும் இச்சேர்மத்தை அழைக்கிறார்கள். வாசனைப் பொருட்கள் மற்றும் உயவுப்பொருள்கள் தயாரிப்பில் எப்டனாலை ஒரு முன்னோடிச் சேர்மமாகக் கருதுகிறார்கள்
தயாரிப்பு
அழுத்தத்தின் முன்னிலையில் ஆமணக்கு எண்ணெயை வாலை வடித்தல் செய்து எப்டனாலைத் தயாரிக்கிறார்கள். இரிசினோலெயிக் அமிலத்தின் எசுத்தர்களை தரம் சிதைத்து இதைத் தயாரிக்கிறார்கள். எக்சீனை ஐதரோபார்மைலேற்றம் செய்தும் எப்டனாலைத் தயாரிக்க முடியும்.
பயன்கள்
பல வாசனைத் திரவியங்களுக்கு இது ஆக்கக்கூறாக உள்ள α- அமைல்சின்னமால்டிகைடை தொழிற்சாலைகளில் பெருமளவில் தயாரிக்க எப்டனாலைப் பயன்படுத்துகிறார்கள். 1-எப்டனால் மற்றும் எத்தில் எப்டனோயேட்டு முதலானவற்றை தயாரிக்க உதவும் முன்னோடிச் சேர்மமாகவும் இது பயன்படுகிறது. சில உயவுப் பொருள்களுக்கு ஆக்கக்கூறாக எப்டனோயேட்டு உள்ளது It is the precursor to 1-heptanol and ethyl heptanoate, the latter being a component of certain lubricants. .
மேற்கோள்கள்
பகுப்பு:ஆல்டிகைடுகள்
ராஜ்சிறி பதி
ராஜ்சிறி பதி,(பிறப்பு 15 ஏப்ரல் 1956) இந்தியா வின் தமிழ்நாட்டின் கோயம்புத்தூரைச் சேர்ந்த பெண் தொழிலதிபரும் வணிக நிர்வாகியுமாவர். கோயம்புத்தூரை தலைமையிடமாகக் கொண்ட ராஜ்சிறி குழும நிறுவனங்களின் தலைவர் மற்றும் நிர்வாக இயக்குநராகவும் இந்திய வடிவமைப்பு மன்றத்தின் நிறுவனராகவும் இருந்து வருகிறார். ராஜ்சிறி குழுமம் உணவு மற்றும் விவசாயம், ஆற்றல், பயணம், உடல்நலம், விருந்தோம்பல் மற்றும் கலை என பல்வேறு வணிக தளங்களில் இயங்கி வருகிறது. ராஜ்சிறி, கோயம்புத்தூரில் நிகழ்கால கலை இயக்கம் மற்றும் சமகால கலைகளுக்கான கோவை மையம் போன்றவைகள் மூலம் பல்வேறு கலை நிகழ்ச்சிகள் மற்றும் அமைப்புகளை நடத்தி வருகிறார்.
ஆரம்ப கால வாழ்க்கை
ராஜ்சிறி பதி, தெலுங்கர்களான பூ. சா. கோ குடும்பத்தைச் சேர்ந்த பிரபல தொழிலதிபர் ஜி. வரதராஜின் மகளாவார். லட்சுமி ஆலைகளின் தலைவரும் நிர்வாக இயக்குநருமான எஸ்.பதியை மணமுடித்துள்ளார்.
தொழில் வாழ்க்கை
ராஜ்சிறி சர்க்கரை மற்றும் இரசாயனங்கள் நிறுவனம் என்பது சர்க்கரை, வடித்திறக்கல், மின் உற்பத்தி மற்றும் உயிரித் தொழில்நுட்பம் போன்ற துறைகளில் ஒருங்கிணைந்த தயாரிப்பு நிறுவனமாகும். இநிறுவனம் அவரது தந்தை ஜி. வரதராஜ் அவர்களால் நிறுவப்பட்டு நடத்தப்பட்டுள்ளது. ராஜ்சிறி நிறுவன தயாரிப்புகளில் வெள்ளை சர்க்கரை, மதுபானம், கரிம உரம், உயிர் பொருட்கள் மற்றும் ஆற்றல் ஆகியவை அடங்கும்.
மேற்கோள்கள்
பகுப்பு:1956 பிறப்புகள் பகுப்பு:21 ஆம் நூற்றாண்டு இந்தியப் பெண் தொழிலதிபர்கள் பகுப்பு:20 ஆம் நூற்றாண்டு இந்தியத் தொழிலதிபர்கள் பகுப்பு:20 ஆம் நூற்றாண்டு இந்தியப் பெண் தொழிலதிபர்கள் பகுப்பு:வணிகம் மற்றும் தொழிற்துறையில் பத்மசிறீ விருது பெற்றவர்கள் பகுப்பு:வாழும் நபர்கள் பகுப்பு:கோவை மக்கள் பகுப்பு:தமிழகத் தொழிலதிபர்கள் பகுப்பு:பெண் தொழிலதிபர்கள்
சிலம்பரசன்
சிலம்பரசன் தமிழ்த் திரையுலகின் முன்னணி நடிகர்களில் ஒருவரான விஜய டி. ராஜேந்தரின் மகனாவார். இவர் குழந்தை நட்சத்திரமாக அறிமுகமாகிப் பல தமிழ் திரைப்படங்களில் நடித்துள்ளார். 2002இல் முதல் முறையாக விஜய டி. ராஜேந்தர் இயக்கிய காதல் அழிவதில்லை திரைப்படத்தின் மூலமாக நாயகனாக அறிமுகமானார். 2006ஆம் ஆண்டு தமிழக அரசு இவருக்குக் கலைமாமணி விருதைக் கொடுத்துக் கௌரவித்துள்ளது.
மேற்கோள்கள்
பகுப்பு:தமிழ்த் திரைப்பட நடிகர்கள் பகுப்பு:1983 பிறப்புகள் பகுப்பு:கலைமாமணி விருது பெற்றவர்கள் பகுப்பு:வாழும் நபர்கள் பகுப்பு:சென்னை நபர்கள் பகுப்பு:தமிழ்த் திரைப்பட இயக்குநர்கள் பகுப்பு:சென்னை நடிகர்கள் பகுப்பு:தமிழ்நாட்டுத் திரைக்கதை எழுத்தாளர்கள்
தீவு (சென்னை)
தீவு அல்லது தீவுத்திடல் சென்னையின் எழும்பூர் பகுதியில் கூவம் ஆறு இரண்டாகப் பிரிந்து வங்காள விரிகுடாவில் கலக்கிறது. கூவம் ஆறு இரண்டாக பிரியும் மேட்டுப் பகுதியை தீவுத் திடல் என்பர். இது ஒர் "ஆற்றுத் தீவு" ஆகும். இத்தீவுத்திடல் 19ஆம் நூற்றாண்டில் செயற்கையாக உருவாக்கப்பட்டது. இத்தீவில் குதிரையேற்றக்காரர் தோமஸ் முன்ரோயின் சிலை ஒன்று உள்ளது.
சென்னை ஜிம்கானா கழகம், பல்லவன் இல்லம் மற்றும் பெருநகரப் போக்குவரத்து நிறுவனத்தின் தலைமையகம் ஆகியன இங்கு உள்ளன. தீவுத் திடல் பரந்த வெற்றிடத்தை இத்தீவில் கொண்டுள்ளது. இங்கு சந்தையும் கண்காட்சிகளும், அரசியல் கட்சிகளின் பொதுக்கூட்டங்களும் இடம்பெறுகின்றன.
நமீபியா துடுப்பாட்ட அணி
நமீபியா துடுப்பாட்ட அணி (Namibia national cricket team) நமீபியா நாட்டினை முன்னிருத்தி சர்வதேச துடுப்பாட்டப் போட்டிகளில் விளையாடும் துடுப்பாட்ட அணியாகும். 1992இல் பன்னாட்டுத் துடுப்பாட்ட அவையில் ஒரு கூட்டு உறுப்பினராக ஆனது.[ 1]. 2003ல் ஆசிய கிரிக்கெட் கவுன்சில் உறுப்பினராக ஆனது. தென்னாப்பிரிக்காவில் நடைபெற்ற 2003 துடுப்பாட்ட உலகக்கிண்ணத் தொடரில் விளையாடிய நமீபியா அணி அனைத்துப் போட்டிகளிலும் தோற்றது.
ஜிஜே 1241 பி
வெளி இணைப்புகள்
பகுப்பு:புறக்கோள்கள்
உடகுளம் ஊராட்சி
உடகுளம் ஊராட்சி (Udagulam Gram Panchayat), தமிழ்நாட்டின் சிவகங்கை மாவட்டத்தில் உள்ள காளையார்கோவில் வட்டாரத்தில் அமைந்துள்ளது. இந்த ஊராட்சி, சிவகங்கை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1417 ஆகும். இவர்களில் பெண்கள் 736 பேரும் ஆண்கள் 681 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சோப்புக்கல்
thumb|right|250px|சோப்புக்கல் பெரும்பாலும் "[[டால்க்" என்றழைக்கப்படும் மக்னீசியம் செறிந்துள்ள வெண்ணிறக் கனிமத்தால் ஆனது. படத்தில் "டால்க்" கட்டி ஒன்று காட்டப்பட்டுள்ளது. "டால்க்" என்பது வேதியியலில் நீர்சேர்ம மக்னீசிய சிலிக்கேட்டு ஆகும். இதன் வேதியியல் வாய்பாடு: H2Mg3(SiO3)4 அல்லது Mg3Si4O10(OH)2.]]
சோப்புக்கல் என்பது ஒரு உருமாறிய பாறை ஆகும். மிகவும் மென்மையான இது, கனிம டால்க் (talc) இனால் ஆனது, அதிக அளவில் மக்னீசியத்தைக் கொண்டுள்ளது. இது இயங்குவெப்ப வளருருமாற்றத்தினால் (dynamothermal metamorphism) உருவாக்கப்படுகின்றது. இக் கல் நீண்டகாலமாகவே சிற்பங்களைச் செதுக்குவதற்குப் பயன்படுத்தப்பட்டு வருகின்றது.
இயற்பியல் இயல்புகளும் பயன்களும்
ஒப்பீட்டளவில் இது மிகவும் மென்மையான பொருள் ஆகும். மோசின் கடினத்தன்மை அளவீட்டில், மிகக் குறைவான அளவீடான 1 ஐக் கொண்டுள்ள டால்க் என்னும் பொருளைப் பெருமளவில் கொண்டுள்ளதே இதற்குக் காரணமாகும். தொடும்போது சவர்க்காரம் (சோப்பு) போன்ற வளவளப்பான தன்மையைக் கொண்டுள்ளதால் இதற்கு சோப்புக்கல் என்னும் பெயர் ஏற்பட்டது. இது நுணுக்கமான செதுக்கு வேலைகளைச் செய்வதற்கு இடங்கொடுக்கும் என்பதால் பலவிதமான சிற்பவேலைகளுக்கு இதனைப் பயன்படுத்தலாம். சமையலறைகளில் உள்ள வேலை மேசைகள், கழுவு தொட்டிகள் (sinks) என்பனவும் சோப்புக்கற்களைக் கொண்டு செய்யப்படுவது உண்டு. இது வேதியியல் அடிப்படையில் உறுதியான ஒரு பொருளாதலால் வேதியியல் ஆய்வுகூடங்களின் மேசைகளின் மேற்பரப்புக்கள் செய்வதற்கு இக் கல் விரும்பப்படுகிறது.
வெளியிணைப்புகள்
பகுப்பு:பாறையியல் பகுப்பு:பாறை வகைகள்
பொற்றையடி முத்தாரம்மன் கோயில்
பொற்றையடி முத்தாரம்மன் கோயில் தமிழ்நாட்டில் கன்னியாகுமரி மாவட்டம், பொற்றையடி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. சித்திரை மாதம் வருடசிறப்பு முக்கிய திருவிழாவாக நடைபெறுகிறது. ஆடி மாதம் கொடை விழா திருவிழாவாக நடைபெறுகிறது.